SARL-NUUS SONDAG 01 JULIE 2012 


U luister na ZS6SRL, die amptelike amateurradiostasie van die Suid-Afrikaanse 
Radioliga, die nasionale vereniging vir amateurradio in Suid-Afrika, met n nuus- 
bulletin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Vir oudio, gaan na www.sarl.org.za, klik op `'Amateur Radio 
Today” en volg die skakels soos aangedui. Vir oudio deur Echolink, koppel met 
ZSOJPL-R. 


Hierdie, en vorige bulletins kan afgelaai word by www.sarl.org.za en u kan ook 
daar inteken om toekomstige bulletins per e-pos te ontvang. 


U nuusleser vandag is (Naam, roepsein) op 145,725 MHz FM vanuit Pretoria, 
met herleidings op 7 066 en 3 695 kHz ESB. (Ander nuuslesers verander soos 
nodig) 


IN DIE NUUS VANDAG: 


EERSTE TOEKENNING VIR AL SUID-AFRIKAANSE RUITVERWYSINGS 
GEKONTAK VIR 160 m TOEGEKEN 


AMATEURS VERLEEN HULP AAN SEILJAG MET PROBLEME 
LEER HOE OM SELF HE-VOORSPELLINGS TE DOEN 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


EERSTE TOEKENNING VIR AL SUID-AFRIKAANSE RUITVERWYSINGS 
GEKONTAK VIR 160 m TOEGEKEN 


Die Sandton Amateurradioklub kondig graag aan dat die eerste sertifikaat vir 
kontakte met 25 ruitverwysings op 160 m toegeken is aan Lukas Holtzhausen, 
ZSGLH. Pierre, ZS6BB, nou ZS6A, hou nog steeds die rekord as die enigste 
persoon met n kontak in al die 83 ruitverwysings in Suid-Afrika en niemand 
het dit nog vir `n spesifieke groep bereik nie. Die doel van hierdie toekenning 
is om enige gelisensieerde radioamateur in `n pretaktiwiteit te betrek om ten 
minste een kontak in elk van die vierkarakter Maidenhead ruitverwysings te 
maak. Suid-Afrika word gedek deur 83 ruitverwysings, en sommige van hulle 
kan van aangrensende gebiede gewerk word. Die reëls vir hierdie toekenning kan 
gevind word op die Sandton Amateurradioklub se webwerf www.zs6stn.org.za. 


AMATEURS VERLEEN HULP AAN SEILJAG MET PROBLEME 


Indien niks anders help nie, is amateurradio daar. David Ogg MOOGY, was in 
OSO met lan, VKAMO, in Australië via die langpad oor byna 24 000 km. Later 
in die OSO hoor hy `n brekerstasie wat blyk AT4FH te wees, maritieme mobiel, 
naby die kus van Spanje, wat sy mas en seile in `n kwaai storm verloor het. Hy 
vra vir hulp d.m.v. amateurradio. David het die hele episode verfilm en plaas 
dit op YouTube. Hy sê “Dit wys jou net, selfs in hierdie moderne tye, wanneer 
alles faal, is amateurradio daar.” Die oudio kan gevind word op www.sarl.org.za, 
klik op die koppeling vir Amateur Radio Today. 


LEER HOE OM SELF HE-VOORSPELLINGS TE DOEN 


U kan by die SARL se Radio-in-Aksie simposiums leer hoe om self HF- 
voorspellings te doen. Hannes Coetzee, ZSGBZP, sal praat oor die eien- 
aardighede van ionosferiese voortplanting en die VOAGOP program vir 
frekwensievoorspellings demonstreer. Daar sal `n laserskyf aan afgevaardigdes 
verskaf word en Hannes sal verduidelik hoe om die program op tuisrekenaars 
op te stel. 


Die eerste simposium sal op 21 Julie in Durban by die Universiteit van Natal 
aangebied word. Die verrigtinge begin om 09:00 met registrasie reeds om 08:30. 
Die volle program is verkrygbaar by die SARL se webtuiste nl. www.sarl.co.za, 
en RTA te kies. Datums vir opvolgende RTA s is: Gauteng 18 Augustus; Port 
Elizabeth 1 September; Kaapstad 29 September. 


DXCC LESSENAAR KEUR SEWE BEDRYWIGHEDE GOED VIR 
KREDIET 


Gedurende Junie het die DXCG sewe bedrywighede vir DXCO-krediet 
goedgekeur. Op 21 Junie is die 2012 TTSES- (Tsjaad) bedrywigheid, die 
XXYE- (Macao) bedrywigheid en die 2011 TLOEL- (Sentraal-Afrikaanse 
Republiek) bedrywighede goedgekeur. Op 25 Junie is die 2012 XWAXR- 
(Laos) bedrywigheid goedgekeur. Op 26 Junie is die 2010 J28RO- (Djibouti), 
die 2011 J25DXA- (Djibouti) en die 2012 5X1RO- (Uganda) bedrywighede 
goedgekeur. “Indien jy kaarte het wat onlangs vir hierdie bedrywighede 
verwerp is, stuur asb. 'n e-pos aan die ARRL DXCC lessenaar, het Moore 
gesê. “Let asb. daarop dat dat te wyte aan baie e-posse, mag dit wees dat 
DXGC-personeel dalk nie spoedig op u e-pos reageer nie. Sodra u rekord 
opgedateer is, sal resultate in die Logboek van die Wêreld (LoTW) of in die 
lewendige, daaglikse DXCGC Standings” verskyn. Weens `n rugsteun op DXGOG 
@-pos, sal DXCO-personeel verbeterings aan rekords aanbring, maar sal nie 
direk op boodskappe hieroor reageer nie. Moore het gesê dat die logstate vir 
J28RO- en 5X1RO-bedrywighede na LoTW opgelaai is. 


KOM NEEM IN DIE NARS DEEL AAN DIE IARU HE-KAMPIOENSKAP 


Die Hoë Frekwensie Wêreldkampioenskap 2012, aangebied deur die Internasion- 
ale Amateurradio-unie, duur van 12:00 UTC op Saterdag 14 Julie tot 12:00 UTC 
Sondag 15 Julie. Die doel van hierdie kompetisie is om met so veel as moontlik 
ander amateurs kontak te maak, veral TARU-ledelande wêreldwyd se hoofkan- 
tore. Die bande 160, 80, 40, 20, 15 en 10 m word gebruik. Die SARL wil graag 
sy stasie by die NARS op die lug plaas en is op die uitkyk vir vrywilligers om 
die stasie vir die volle tydsverloop te beman. Hierdie is `n gulde geleentheid vir 
ervare kompetisiedeelnemers om aan nuwelinge te toon hoeveel pret kompetisies 
is. Indien u belangstel, stuur hierdie week nog `n e-pos aan contest@sarl.org.za 
en u sal gekontak word. 


DIE SARL SE DX-REKORD VIR BHF, UHF EN MIKROGOLWE WORD 
OPGEDATEER 


Die huidige SARL DX rekord tafel vir VHF, VHF en Mikrogolwe sal opgedateer 
word na, 30 Junie 2012. Alle VHE amateurs regoor die land word uitgenooi om 
hul rekord eise vir 50, 70, 144, 432, 1 296 en 2 300 MHz of `n mikrogolf-rekords 
wat hulle gemaak het gedurende die afgelope jaar of vroeër in te dien. Om uit te 
vind of jy kwalifiseer vir `n rekord besigtig die 2011-rekordtabel deur te klik op 
Algemene Info op die tuisblad van die SARL, gevolg deur die plaaslike inligting 
en dan VHF, UHF, SHF, EHF SA. Die top vyf rekords van elke kategorie word 
gelys. Jy kan jou eise plaas op die VHF forums, of ZSVHE mailman-lys of e-pos 
dit aan mcbosch@webafrica.org.za. 


SOEK U 'n KG 10 RUITVERWYSINGS? 


Dennis, ZS4BS, sal van 6 tot 8 Julie in die Noord-Kaap op reis wees, die meeste 
van die tyd in KGI0. Reisend, sal hy op 40 en 30 meter bedrywig wees en 
stilstaande sal hy ook op 80 m kan gesels. 


Indien u `n kontak in KG 10 benodig, kontak Dennis met e-posadres zs4bs@iaru- 
r1.org om ʼn afspraak te reël. 


HEF VOORTPLANTINGSVOORSPELLING 


Hannes Coetzee, ZS6GBZP, berig dat die sonaktiwiteitsvlak gematig is. Sonvlekke 
1 512 en 1 513 huisves genoeg energie vir M-klas fakkels. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 47. 


Amateurs gaan al die DX-bande van 20 tot 10 m geniet met 20 m wat die beste 
openinge gaan oplewer terwyl 15 m net 'n kortkop agter behoort te wees. As 
gevolg van die laer sonaktiwiteit gaan 10 m-openinge skaars wees en dit sal 
meestal op Oos-Wes paaie voorkom. 


Besoek gerus www.spaceweather.co.za vir meer inligting. 


DAGBOEK VAN GEBEURE 6/8 Julie Dennis, ZS4BS, is mobiel in KG10. 
Kontak hom per e-pos na zsdbs@iaru-r1.org om `n afspraak met hom te reël 
indien u hierdie ruitverwysing in i logboek benodig. 14/15 Julie TARU HF- 
kampioenskap, reëls beskikbaar van tinyurl.com/iaru-hf-championship. Stuur 
e-pos dadelik aan contest@sarl.org.za indien u die stasie wil bedryf. 21 Julie 
RTA in Durban, program by www.sarl.org.za vroeg volgende week. 


SARL-nuus nooi klubs en individue om nuusbrokkies, waarin radioamateurs en 
kortgolfluisteraars sal belangstel, in te stuur na www.sarl.org.za/newsinbox.asp 
Stuur dit - indien moontlik - in Engels sowel as Afrikaans, nie later as die 
Donderdag voor die uitsending nie. 


Die SARL nooi u ook om te luister na die program “Amateur Radio Today”, 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 760 kHz. Daar is ook `n “podcast”-uitsending 
deur Dick ZS6RO. Besoek www.sarl.org.za vir oudiostrome en Echolink deur 
ZS6FCS. Klik op `Amateur Radio Today”, gaan af op die groen kolom en klik op 


“LISTEN ON THE WEB'. `n Heruitsending vind Maandagaande om 17:30 UTC 


op 4 895 kHz plaas. Sentech borg die uitsendings wat nie op amateurfrekwensies 
uitgesaai word. 


U het geluister na `n bulletin van die Suid-Afrikaanse Radioliga, saamgestel 
deur deur George Honiball, ZS6NE. 


Dankie dat u geluister het. 73. 
/EX 


